b"\n_START_ARTICLE_\nCasagemes (Badalona)\n_START_SECTION_\nLlocs d'inter\xc3\xa8s i equipaments\n_START_PARAGRAPH_\nAquest barri costaner, que aplega dues platges com s\xc3\xb3n la platja del Pont d'en Botifarreta i la platja del Cristall, destaca el Parc de Can Solei i Ca l'Arn\xc3\xbas, una finca amb origen en l'any 1565. Al castell de Ca l'Arn\xc3\xbas es van allotjar tant la reina regent com el seu fill el Rei Alfons XIII l'any 1888._NEWLINE_\xc3\x89s caracter\xc3\xadstica la pla\xc3\xa7a de Casagemes, situada on hi havia la masia anomenada de Cal General, propietat de la fam\xc3\xadlia Casagemes, t\xc3\xa9 forma semicircular, perqu\xc3\xa8 en uns moments representava el l\xc3\xadmit de la urbanitzaci\xc3\xb3 de Badalona pel cant\xc3\xb3 de llevant. Hi trobem tamb\xc3\xa9 el cementiri del Sant Crist, en el que destaca el pante\xc3\xb3 modernista de la fam\xc3\xadlia Bosch, gran exponent de l'art funerari modernista, obra d'Amig\xc3\xb3 el 1907. La fam\xc3\xadlia Bosch era la propiet\xc3\xa0ria de les famoses destil\xc2\xb7leries An\xc3\xads del Mono._NEWLINE_Dins l'\xc3\xa0mbit educatiu trobem diversos centres que imparteixen educaci\xc3\xb3 reglada al barri. Hi ha la Nona, una llar d'infants de titularitat privada; l'escola Artur Martorell, una escola p\xc3\xbablica on s'imparteix el segon cicle d'educaci\xc3\xb3 infantil i educaci\xc3\xb3 prim\xc3\xa0ria; i les Escoles Minguella, un centre concertat on es poden escolaritzar els nens des del segon cicle d'educaci\xc3\xb3 infantil fins a secund\xc3\xa0ria."